Document ID: /roh_data/filtered/fineweb-2-filterrobots_roh.jsonl.gz/61458

La bursa svizra SIX surpiglia la maioritad da la bursa spagnola Bolsas y Mercados Españoles BME. SIX ha cumprà radund 93% da las aczias da la bursa spagnola. Quellas hajan ina valur totala da 2,75 milliardas francs, ha communitgà la bursa svizra.
La surpigliada era vegnida annunziada gia il november dal 2019. Il mars da quest onn ha lura la surveglianza da la bursa spagnola approvà la surpigliada.
Cun questa cumpra daventa la bursa svizra la terz gronda bursa da l’Europa. Sin l'entir mund daventia la bursa svizra uschia il numer 10.